31997R0997
L 144/11
JURNALUL OFÍCIAL AL UNIUNII EUROPENE
REGULAMENTUL (CE) NR. 997/97 AL COMISIEI
din 3 iunie 1997
de modificare a Regulamentelor (CE) nr. 1431/94, (CE) nr. 1474/95 și (CE) nr. 1251/96 de stabilire a normelor de aplicare a anumitor contingente tarifare în sectoarele ouălor și cărnii de pasăre și de prelungire a perioadei de valabilitate a anumitor certificate în acest domeniu
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2771/75 al Consiliului din 29 octombrie 1975 privind organizarea comună a piețelor în sectorul ouălor (1), astfel cum a fost modificat ultima dată prin Regulamentul (CE) nr. 1516/96 al Comisiei (2), în special articolul 3 alineatul (2), articolul 6 alineatul (1) și articolul 15,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (3), astfel cum a fost modificat ultima dată prin Regulamentul (CE) nr. 2916/95 al Comisiei (4), în special articolul 15,
având în vedere Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (5), astfel cum a fost modificat ultima dată prin Regulamentul (CE) nr. 2916/95, în special articolul 2 alineatul (1), articolul 4 alineatul (1) și articolul 10,
având în vedere Regulamentul (CE) nr. 774/94 al Consiliului din 29 martie 1994 privind deschiderea și modul de gestionare a anumitor contingente tarifare comunitare pentru carnea de vită și mânzat de calitate superioară, carnea de porc, carnea de pasăre, grâu și borceag și pentru tărâțe, irimic și alte reziduuri (6), astfel cum a fost modificat ultima dată prin Regulamentul (CE) nr. 2198/95 al Comisiei (7), în special articolul 7,
având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute la articolul XXIV.6 al GATT (8),
întrucât s-au acordat contingente tarifare pentru anumite produse din sectoarele cărnii de pasăre și ouălor, în temeiul Regulamentului (CE) nr. 1431/94 al Comisiei din 22 iunie 1994 de stabilire a normelor de aplicare, în sectorul cărnii de pasăre, a regimului de import prevăzut de Regulamentul (CE) nr. 774/94 al Consiliului (9), astfel cum a fost modificat ultima dată prin Regulamentul (CE) nr. 958/96 (10), în temeiul Regulamentului (CE) nr. 1474/95 al Comisiei din 28 iunie 1995 privind deschiderea și modul de gestionare a contingentelor tarifare în sectorul ouălor (11), astfel cum a fost modificat ultima dată prin Regulamentul (CE) nr. 1219/96 (12) și în temeiul Regulamentului (CE) nr. 1251/96 al Comisiei din 28 iunie 1996 privind deschiderea și modul de gestionare a anumitor contingente tarifare în sectorul cărnii de pasăre (13); întrucât, pentru a facilita comerțul între Comunitatea Europeană și țările terțe, este necesar să se permită importul de produse din sectorul ouălor și sectorul cărnii de pasăre, fără obligația de a importa din țara de origine, care trebuie menționată, totuși, din motive statistice, în căsuța 8 din certificatul de import;
întrucât este oportună aplicarea acestor dispoziții în cazul certificatelor de import a căror perioadă de valabilitate nu a expirat și care nu au fost utilizate ori au fost utilizate numai parțial;
întrucât, pentru ca operatorii economici să profite de noile dispoziții prevăzute de prezentul regulament înainte de data de expirare a certificatelor, ar trebui prelungită perioada de valabilitate a anumitor certificate;
întrucât măsurile prevăzute de prezentul regulament sunt conforme cu avizul Comitetului pentru gestionarea ouălor și a cărnii de pasăre,
ADOPTĂ PREZENTUL REGULAMENT:
Articolul 1
În Regulamentul (CE) nr. 1431/94, litera (c) din articolul 3 se înlocuiește cu următorul text:
„(c)
în cererea de certificat și în certificat se menționează, la căsuța 8, țara de origine; certificatul obligă să se efectueze importul din țara menționată, cu excepția grupelor 3 și 5.”
Articolul 2
În Regulamentul (CE) nr. 1474/95, litera (c) din articolul 4 se înlocuiește cu următorul text.
„(c)
în cererea de certificat și în certificat se menționează, la căsuța 8, țara de origine.”
Articolul 3
În Regulamentul (CE) nr. 1251/96, litera (c) din articolul 4 se înlocuiește cu următorul text.
„(c)
în cererea de certificat și în certificat se menționează, la căsuța 8, țara de origine.”
Articolul 4
(1) Perioada de valabilitate a certificatelor eliberate pentru primul trimestru al anului 1997 în temeiul Regulamentului (CE) nr. 1431/94 pentru grupele 3 și 5 se prelungește până la 31 iulie 1997.
(2) Perioada de valabilitate a certificatelor eliberate pentru primele două trimestre ale anului 1997 în temeiul Regulamentului (CE) nr. 1251/96 se prelungește până la 31 iulie 1997.
(3) Perioada de valabilitate a certificatelor eliberate pentru primul trimestru al anului 1997 în temeiul Regulamentului (CE) nr. 1474/95 se prelungește până la 31 iulie 1997.
Articolul 5
Prezentul regulament intră în vigoare la data publicării în Jurnalul Oficial al Comunităților Europene.
Dispozițiile prezentului regulament se aplică certificatelor a căror perioadă de valabilitate nu a expirat și care nu au fost utilizate ori au fost utilizate parțial.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iunie 1997.